google/wiki40b huggingface dataset:
ไพโรจน์ สุวรรณฉวี

ประวัติ

ไพโรจน์ สุวรรณฉวี เกิดเมื่อวันที่ 24 พฤศจิกายน พ.ศ. 2492 ที่เขตดุสิต กรุงเทพมหานคร เป็นบุตรของนายจำรัส กับนางสำเภา สุวรรณฉวี สมรสกับร้อยตรีหญิงระนองรักษ์ สุวรรณฉวี มีบุตรชาย 3 คน คือ พลพีร์ สุวรรณฉวี พีรพร สุวรรณฉวี และณัฐวัชร์ สุวรรณฉวี

การศึกษา

ไพโรจน์ สุวรรณฉวี สำเร็จการศึกษาปริญญาตรีรัฐศาสตรบัณฑิต และปริญญาโทรัฐศาสตรมหาบัณฑิต จากมหาวิทยาลัยธรรมศาสตร์ เมื่อปี พ.ศ. 2514 และ พ.ศ. 2517 ตามลำดับ

การทำงาน

ไพโรจน์ สุวรรณฉวี เริ่มรับราชการในสังกัดกรมการปกครอง กระทรวงมหาดไทย จนได้รับตำแหน่งนายอำเภอครบุรี จังหวัดนครราชสีมา ในปี พ.ศ. 2529 และตำแหน่งนายอำเภอเขาย้อย อำเภอท่ายาง อำเภอเมืองสระบุรีเป็นอำเภอสุดท้าย จึงได้ลาออกมาสมัครรับเลือกตั้งเป็นสมาชิกสภาผู้แทนราษฎร จังหวัดนครราชสีมา เมื่อปี พ.ศ. 2535 สังกัดพรรคสามัคคีธรรม ต่อมาในการเลือกตั้งเดือนกันยายน พ.ศ. 2535 จึงได้ย้ายมาสังกัดพรรคชาติพัฒนา เป็นหนึ่งในผู้ก่อตั้งกลุ่ม 16 และย้ายมาสังกัดพรรคชาติไทย ในปี พ.ศ. 2538 ซึ่งไพโรจน์ สุวรรณฉวี เป็นหนึ่งในแกนนำที่ต่อต้านรัฐบาลนายชวน หลีกภัย ในเรื่อง สปก.4-01 จนต่อมาไพโรจน์ สุวรรณฉวี ได้เข้ารับตำแหน่งรัฐมนตรีช่วยว่าการกระทรวงพาณิชย์ ในรัฐบาลของนายบรรหาร ศิลปอาชา
ต่อมาได้ย้ายมาสังกัดพรรคความหวังใหม่ และรับตำแหน่งผู้อำนวยการพรรค จนกระทั่งได้มีการยุบรวมเข้ากับพรรคไทยรักไทย ในปี พ.ศ. 2544 และไพโรจน์ สุวรรณฉวี ก็ถูกตัดสิทธิ์ทางการเมือง เนื่องจากเป็นกรรมการบริหารพรรคไทยรักไทยด้วย

หลังการถูกตัดสิทธิ์ทางการเมือง

ไพโรจน์ สุวรรณฉวี เป็นนักการเมืองที่มีบทบาทในการสนับสนุนพรรคเพื่อแผ่นดิน หลังการเลือกตั้งในปี พ.ศ. 2550 และมีส่วนในการผลักดันให้ร้อยตรีหญิงระนองรักษ์ สุวรรณฉวี ภรรยา เข้ารับตำแหน่งรัฐมนตรีในรัฐบาลนายสมัคร สุนทรเวช และรัฐบาลของนายอภิสิทธิ์ เวชชาชีวะ
ในการจัดตั้งของรัฐบาลซึ่งนำโดยพรรคประชาธิปัตย์ ในช่วงปลายปี พ.ศ. 2551 ไพโรจน์ สุวรรณฉวี เป็นบุคคลหนึ่งที่มีบทบาทสำคัญในการนำสมาชิกในกลุ่มให้การสนับสนุนนายอภิสิทธิ์ เวชชาชีวะ เป็นนายกรัฐมนตรี และเป็นหนึ่งในสามบุคคลที่มีบทบาทสำคัญ ในนาม "3พี" (ไพโรจน์ สุวรรณฉวี พินิจ จารุสมบัติ และปรีชา เลาหพงศ์ชนะ)

การเสียชีวิต

ว่าที่ ร.ต.ไพโรจน์ เสียชีวิตเมื่อวันที่ 7 พฤษภาคม พ.ศ. 2554 เวลา 15.50 น. ด้วยโรคมะเร็งต่อมน้ำเหลือง สิริอายุได้ 61 ปี ซึ่งหลังการเสียชีวิตแล้ว ทางครอบครัวมิได้เปิดเผยจึงทำให้เกิดเป็นข่าวลือต่าง ๆ จนในที่สุดในวันที่ 10 พฤษภาคม ปีเดียวกัน ทางโฆษกพรรคเพื่อแผ่นดินได้แถลงยอมรับถึงการเสียชีวิตว่าเป็นความจริง

สโมสรฟุตบอล

ไพโรจน์ สุวรรณฉวี ได้เข้ามารับตำแหน่งประธานสโมสรฟุตบอลทีโอที แคท ในฤดูกาล 2552 เป็นต้นมา
แก๊สน้ำตา

แก๊สน้ำตา (อังกฤษ: Lachrymatory agent, Lachrymator หรือ Tear gas) เป็นสารเคมีชนิดหนึ่งซึ่งทำให้เกิดการระคายเคืองต่อเยื่อบุตาและแก้วตาดำ ทำให้มีน้ำตาไหลออกมาก เยื่อบุตาจะแดงและแก้วตาดำจะบวม ตามองไม่เห็น น้ำมูกน้ำลายไหล ไอ  หายใจลำบาก ส่วนใหญ่จะหายเองภายในหนึ่งชั่วโมง  แก๊สน้ำตาถูกใช้เป็นอาวุธประเภทก่อกวนในการปราบจลาจลเพื่อสลายการชุมนุม การใช้งานมีทั้งการยิงจากเครื่องยิงแก๊สน้ำตา และใช้แบบระเบิดขว้าง
ในประเทศไทย แก๊สน้ำตาถูกนำเข้ามาใช้ครั้งแรกในช่วงก่อนการเปลี่ยนแปลงการปกครองเมื่อวันที่ 24 มิถุนายน พ.ศ. 2475 ไม่นาน โดยกระทรวงมหาดไทย มีการแถลงข่าวสาธิตการใช้ที่สนามเป้า และสามเสน
ทางกรมวิทยาศาสตร์ทหารบกได้ทำวิจัยลูกระเบิดขว้างแก๊สน้ำตา มีระยะเวลาการเกิดควัน 50 วินาที ครอบคลุมพื้นที่ 150 ตารางเมตร

ส่วนประกอบ

สารที่ใช้เป็นแก๊สน้ำตามีโดยลักษณะเป็นฝุ่นผงหลายแบบ เช่น แก๊สซีเอส แก๊สซีเอ็น แก๊สซีอาร์ และ สเปรย์พริกไทย ซอสมะเขือเทศ
ณัฐชนน ภูวนนท์

ประวัติ

ณัฐชนน ภูวนนท์ ชื่อเล่น เติร์ก เกิดเมื่อวันที่ 8 มีนาคม พ.ศ. 2536เป็นนักแสดงชาวไทย ส่วนบิดาและมารดามีเชื่อสายไทยและสัญชาติไทยเกิดที่กรุงเทพมหานครณัฐชนนสำเร็จการศึกษาระดับปริญญาตรีคณะคณะมนุษยศาสตร์ และการจัดการการท่องเที่ยว มหาวิทยาลัยกรุงเทพ (สาขาภาษาอังกฤษ(อินเตอร์)) 
เขาเริ่มเข้าสู่วงการบันเทิงไทยมีผลงานและชื่อเสียงจากการเดินแบบแฟชั่นโชว์ต่อมาถ่ายแบบและนิตยสาร "look book Pain Killer" และ "พลอยแก้มเพชร" ก่อนที่เขาจะได้รับรางวัล Popular Vote หนุ่ม Levi's ระดับของภาคกลางต่อมาเขาได้ลงนามสัญญาในฐานะนักแสดงบริษัท โพลีพลัส เอ็นเตอร์เทนเม้นท์ จำกัดเมื่อในปี 2555 มีผลงานละครเรื่อง ศีล 5 คนกล้าท้าอธรรม
ออกอากาศทางสถานีวิทยุโทรทัศน์กองทัพบกช่อง 5หมดสัญญาภายหลังในปี 2559 ในปี 2560 เขาได้ลงนามสัญญาในฐานะนักแสดงสถานีโทรทัศน์สีกองทัพบกช่อง 7 และมีผลงานละครเช่น มือปราบเจ้าหัวใจ, ว่าความตามรัก,รักปรุงรส, ไฮโซสะออน, และ หลงเงาจันทร์ เป็นต้น
สะพานแบบคาน

สะพานแบบคาน (อังกฤษ: beam bridge) คือสะพานรูปหนึ่งที่มีโครงสร้างเรียบง่ายที่สุด ซึ่งพื้นสะพานถูกหนุนโดยเครื่องค้ำและเสาสะพานในแต่ละด้าน ไม่มีการเปลี่ยนแปลงรูปแบบการค้ำตลอดสะพานนี้ ดังนั้นรูปแบบโครงสร้างจึงรู้จักในการค้ำสะพานที่เรียบง่าย สะพานแบบคานที่เรียบง่ายที่สุดอาจเป็นแผ่นหินหนาหรือแผ่นกระดานไม้วางข้ามลำธาร สะพานที่ออกแบบสำหรับโครงสร้างพื้นฐานสมัยใหม่ จะถูกสร้างโดยใช้เหล็กหรือคอนกรีตเสริมแรง หรือรวมทั้งสองอย่าง องค์ประกอบของคอนกรีตอาจเป็นคอนกรีตเสริมแรง หรือคอนกรีตอัดแรง
สงครามพันธุ์ขย้ำ

เนื้อเรื่องย่อ

เคย์เดน ริชาร์ด เด็กหนุ่มวัย 18 ที่เพียบพร้อมแทบทุกอย่าง แต่ในค่ำคืนหนึ่งทุกสิ่งทุกอย่างก็ต้องเปล­ี่ยนไป เมื่อเขาฟื้นขึ้นมาพบว่าพ่อแม่ของตัวเองถู­กฆาตกรรม และพบว่าตัวเองสามารถเปลี่ยนร่างเป็นหมาป่า เขาจึงทิ้งทุกสิ่งทุกอย่างเอาไว้เบื้องหลัง เพื่อค้นหาว่าเกิดอะไรขึ้นกับเขาและพ่อแม่ เบาแสะก็ได้นำเขามายังเมือง ลูไพน์ ริช ที่ซึ่ง คอนเนอร์ มนุษย์หมาป่าสุดโหด และเป็นผู้นำพวกเลือดบริสุทธิ์ กำลังทำสงครามกับ จอห์น โทลเลอร์แมน ผู้นำของพวกเลือดผสม ที่สาบานว่าจะปกป้องกับทุกคนจากมนุษย์หมาป­่า
ไม่นานหลังจากอาศัยอยู่ในเมืองนี้ เคย์เดน ก็ตกหลุมรักกับ แองเจลิน่า หญิงสาวปริศนาในเมือง ที่บอกกับเขาว่า สงครามที่จะต้องเกิดขึ้นโดยไม่สามารถหลีกเ­ลี่ยงได้... เมื่ออดีตของครอบครัว เคย์เดน ถูกเปิดเผยขึ้นมา ตัวตนและชะตาชีวิตของเขาก็ชัดเจนมากขึ้น เช่นเดียวกับพลังในตัวเขาที่จะช่วยหยุดยั้­งทุกสิ่งทุกอย่างที่กำลังจะเกิดขึ้นในเมือ­งแห่งนี้
ไอริเวอร์

ไอริเวอร์ (อังกฤษ: iriver) เป็นชื่อยี่ห้อของดิจิตอลออดิโอเพลเยอร์ และแผนกหนึ่งของบริษัทเรนคอม (ReignCom) ไอริเวอร์มีหน้าที่หลักคือทำตลาด จัดจำหน่าย และให้บริการลูกค้า ส่วนการผลิตนั้นเป็นหน้าที่ของบริษัทเรนคอม ไอริเวอร์มีสำนักงานใหญ่ที่โซล ประเทศเกาหลีใต้ ไอริเวอร์ได้ออกผลิตภัณฑ์เครื่องเล่นเพลงดิจิตอลมาหลายชนิดตั้งแต่ปีพ.ศ. 2542 เครื่องเล่นที่เป็นรุ่นยอดฮิต ของคนไทยก็คือ iriver T10
เล่ห์รตี

เรื่องย่อ

ชีวิตที่สดใสของเคท (เอสเธอร์ สุปรีย์ลีลา) สาวน้อยผู้มีจิตใจงดงามต้องมืดมนลง เมื่อ พัทธพล (พลวัฒน์ มนูประเสริฐ) พ่อเลี้ยงของเธอ แอบยักยอกเงินของบริษัท มาริสา (จารุณี สุขสวัสดิ์) มหาเศรษฐีแห่งตระกูลสุทธกานต์ จำนวนเงินถึง 32 ล้านบาท นันทินี (พิมพ์พรรณ ชลายนคุปต์) แม่ของเคท เธอแต่งงานกับฝรั่งตั้งแต่ยังเด็ก แต่แล้วชีวิตคู่ก็ไปไม่รอด นันทินีกลายเป็นแม่ม่ายลูกติด และแต่งงานใหม่อีกครั้งกับพัทธพลชายผู้ซึ่งติดการพนันเป็นชีวิตจิตใจ มีลูกสาวกับลูกชายด้วยกันสองคนคือ แพท (อัญชสา มงคลสมัย) และ พีท (ชวิน ลิขิตเจริญพงษ์) พัทธพลสืบทราบมาว่าสิ่งที่คุณหญิงมาริสาต้องการมากที่สุดในขณะนี้ คือทายาทสืบสกุลสุทธกานต์ พัทธพลจึงเสนอตัวเคทให้แก่ เสกข์ (ฌอห์ณ จินดาโชติ) ลูกชายคนเดียวของมาริสา โดยมีข้อตกลงว่าถ้าเคทสามารถให้กำเนิดทายาทได้ หนี้ทั้งหมดเป็นอันลบล้างไป ทั้งมาริสาและ ภาคินี (คีรติ มหาพฤกษ์พงศ์) ยอมรับข้อเสนอของพัทธพล เพราะต้องการใช้เคทเป็นเครื่องมือกัน อิษยา (พิชญา เชาวลิต) ภรรยาของพี่ชายให้ออกไปให้พ้น ทว่าเสกข์กลับเข้าใจผิดคิดว่าเคทเต็มใจจะมีทายาทให้สุทธกานต์ ด้วยการยอมเข้ามาเป็นนางบำเรอ เสกข์จึงพลอยรังเกียจและดูถูกเคทไปด้วย
ความเจ็บปวดที่เกิดขึ้นจากการใช้หนี้ด้วยวิธีพิสดารนี้ ไม่ได้เกิดขึ้นแค่เฉพาะครอบครัวของเคทเท่านั้น แม้แต่ ศตายุหรือปุ๊ (เจษฎ์พิพัฒ ติละพรพัฒน์) สถาปนิกหนุ่มใจร้อน แฟนหนุ่มของเคทที่รู้ว่าเคทต้องเป็นแม่อุ้มบุญให้ลูกของเสกข์ก็พลอยเจ็บปวดไปด้วย ศตายุอาศัยอยู่บ้านข้างๆ เคท เขาสนิทกับเคทมาตั้งแต่เด็ก แต่ด้วยความกตัญญูเคทจึงจำใจยอมเดินเข้าสู่บ้านสุทธกานต์ เพื่อชดใช้หนี้ให้กับพ่อเลี้ยง เธอต้องถูกกลั่นแกล้งจากคนในบ้านต่างๆ นาๆ โดยเฉพาะจากเสกข์ผู้เข็ดขยาดเรื่องความรัก เพราะเขาเคยถูกภรรยาเก่าหลอกลวงมาก่อน แต่แล้วความสดใสร่าเริงและจริงใจของเคท ทำให้คนในบ้านสุทธกานต์ยอมรับ และชื่นชมในตัวเธอมากขึ้นรวมทั้งเสกข์ด้วย ส่วนศตายุก็มีความรู้สึกดีกับภาคินีมากยิ่งขึ้น แต่แล้วทั้งเคทและเสกข์ต้องเผชิญกับสถานการณ์เลวร้าย เมื่ออิษยาซึ่งแค้นเสกข์กับมาริสาเป็นอย่างยิ่งร่วมมือกับ อรรถ (สุพจน์ จันทร์เจริญ) นักการเมืองผู้มีอิทธิพล เล่นงานเสกข์อย่างจริงจัง เคทตัดสินใจเสี่ยงชีวิตเข้าไปช่วยเสกข์ เคทจะช่วยเสกข์ได้หรือไม่ ความรักของเคทและเสกข์จะลงเอยอย่างไร
เมทัลเกียร์โซลิด 3: สเนกอีตเตอร์

เนื้อเรื่อง

ในช่วงปี 1964 (พ.ศ. 2507) โลกกำลังอยู่ในภาวะวิกฤตการณ์สงครามเย็น ซึ่งเต็มไปด้วยการทำลายล้างโดยอาวุธนิวเคลียร์ ทหารรับจ้างฝีมือดีอย่าง เน็คเค็ด สเนค (Naked Snake) ได้รับมอบหมายให้ปฏิบัติภารกิจช่วยเหลือนักวิทยาศาสตร์ชาวรัสเซียนาม นิโคไล โซโคลอฟ (Nicolai Sokolov) ที่มีส่วนร่วมในการคิดค้นเชโกฮาด (Shagohod) อาวุธนิวเคลียร์รูปแบบใหม่ สเนคได้พบกับโซโคลอฟที่ค่ายทหารในป่าแห่งหนึ่งของสหภาพโซเวียต แต่ขณะที่สเนคกำลังจะนำตัวโซโคลอฟหนีออกมาได้นั้น พันเอกโวลกิ้น (Colonal Volgin และหน่วยคอบบร้า (Cobra Unit) นำโดย เดอะบอส (The Boss) อดีตครูฝึกของสเนค ซึ่งบัดนี้ได้แปรพักตร์ไปเข้าร่วมกับโวลกิ้นแล้ว ได้ชิงตัวโซโคลอฟไปจากสเนค และทำร้ายสเนคจนพลัดตกจากสะพานแขวนลงสู่แม่น้ำเบื้องล่าง ก่อนจะหลบหนีไป โวลกิ้นได้ทำการยิงขีปนาวุธนิวเคลียร์ขนาดเล็กที่นำมาด้วยออกไปตกในบริเวณใกล้เคียง
หลายชั่วโมงต่อมา สเนคได้รับการช่วยเหลือกลับฐานทัพ และถูกสอบสวนอย่างหนักเกี่ยวกับความผิดพลาดในปฏิบัติการนี้ เนื่องจากทางโซเวียตได้กล่าวหาว่าอเมริกาทำการยิงอาวุธนิวเคลียร์เข้าพรมแดนสหภาพโซเวียต ผู้นำโซเวียตในขณะนั้นคือนิกิต้า ครุสเชฟ (Nikita Krushchev) ได้เข้าหารือกับลินดอน จอห์นสัน (Lyndon Johnson) ประธานาธิบดีสหรัฐทันที หลังจากนั้นประมาณหนึ่งสัปดาห์ สเนคถูกส่งกลับเข้าประจำการอีกครั้ง เพื่อปฏิบัติภารกิจยืนยันความบริสุทธิ์ของอเมริกา ภายใต้ชื่อปฏิบัติการเขมือบอสรพิษ (Operation Snake Eater) โดยมีภารกิจหลักที่ต้องทำสามอย่างคือ ทำลายฐานทัพของโวลกิ้นและชาโกฮอด ช่วยเหลือโซโคลอฟ และท้ายสุด สังหารเดอะบอสผู้ทรยศให้จงได้
สโมสรฟุตบอลนิวคาสเซิลยูไนเต็ด ฤดูกาล 2006-07

ผู้เล่น

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เสฎฐวุฒิ อนุสิทธิ์

ประวัติ

เสฎฐวุฒิ มีชื่อเล่นว่า "ตั้ว" เกิดวันที่ 20 กุมภาพันธ์ พ.ศ. 2541 เริ่มเข้าวงการครั้งแรกเมื่ออายุ 14 ปี เริ่มต้นด้วยการถ่ายแบบโฆษณา ตามด้วยแบบแฟชั่นต่าง ๆ จนในปี พ.ศ. 2555 ได้เล่นภาพยนตร์เรื่อง Virgin Am I รักแรกกระแทกจิ้น รับบทเป็นแบงค์ และมีผลงานสร้างชื่อจากซีรีส์ฮอร์โมน วัยว้าวุ่น โดยรับบทเป็นธีร์ หนุ่มฟลุ๊ตประจำวงโยธวาทิตโรงเรียนนาดาวบางกอก ปัจจุบัน เขาเป็นนักแสดงสังกัด GTH

การศึกษา

เสฎฐวุฒิ สำเร็จการศึกษาระดับมัธยมศึกษาตอนปลายที่โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายมัธยม) ปัจจุบัน กำลังศึกษาที่ คณะนิติศาสตร์ มหาวิทยาลัยอัสสัมชัญ

คลิปเต้นในรถไฟฟ้าที่ญี่ปุ่น

วันที่ 2 เมษายน 2558 สุทัตตา อุดมศิลป์ได้โพสต์วีดีโอคลิปผ่านอินสตาแกรม ซึ่งมีภาพนักแสดงบางส่วนจากซีรีส์ฮอร์โมน วัยว้าวุ่น ได้แก่ ณภัทร โชคจินดาชัย ธีรดนย์ ศุภพันธุ์ภิญโญ ผกามาส กาญจนบุรางกูร และตน ร้องเพลงและเต้นในรถไฟฟ้าที่ประเทศญี่ปุ่น จึงทำให้เกิดกระแสวิพากษ์วิจารณ์อย่างรุนแรงว่าเสฎฐวุฒิและเพื่อนนักแสดงพฤติกรรมไม่เหมาะสม
วันที่ 5 เมษายน 2558 เสฎฐวุฒิและเพื่อนนักแสดงได้โพสต์ข้อความทางอินสตาแกรม ขอโทษทั้งชาวไทยและชาวญี่ปุ่น 
วันที่ 8 เมษายนปีเดียวกัน เสฎฐวุฒิ ธีรดนย์ และ ผกามาสได้ถูกพักงานจากต้นสังกัดและงดใช้โซเชียลมีเดียเป็นเวลา3เดือน

ผลงาน

เริ่มเข้าวงการครั้งแรกเมื่ออายุ 14 ปี เริ่มต้นด้วยการถ่ายแบบโฆษณา ตามด้วยแบบแฟชั่นต่างๆ
ปลิว

การตอบรับ

เพลง "ปลิว (Away)" ติดอันดับสูงสุด 12 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 6 มีนาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
โลโบ (นักร้อง)

ประวัติ

โลโบหรือโรแลนด์ เคนท์ ลาวัว (Roland Kent LaVoie)เกิดในเมืองแทลละแฮสซี รัฐฟลอริดา สหรัฐอเมริกาในวันที่ 31กรกฎาคม พ.ศ. 2486. เขาเป็นหนึ่งในเด็กเจ็ดคนที่ถูกเลี้ยงดูมาในวินเทอร์ เฮเวน. เขาไม่เคยไปพบพ่อของเขา แต่ทราบว่าพ่อของเขาเป็นมือกีตาร์ในวงดนตรีที่มีชื่อเสียง ส่วนแม่ของเขาก็ร้องเพลงในวงดนตรีขนาดใหญ่ อย่างไรก็ตาม ความสนใจในดนตรีของเขาไม่ได้มาจากครอบครัว แต่มาจากดนตรีข้างถนน. หลังจบการศึกษาจากมหาวิทยาลัยแห่งฟลอริดาใต้ในปี พ.ศ. 2506 เขาได้เข้าร่วมในวงเดอะซูการ์บีทส์ (the sugar beat) โดยมีบิลล์ เดนแมนเป็นมือเบส ริก เอ็มมาร์ทเป็นมือกลอง และเขากับบิลล์ เอลลิงตัน เป็นมือกีตาร์ ซึ่งทำให้เขาได้พบกับโปรดิวเซอร์ชื่อฟิล เจร์นฮาร์ด (Phi Gernhard) โดยฟิล เจร์นฮาร์ดได้ให้เขาบันทึกเสียงเป็นครั้งแรกในอัลบั้ม “What Am I Doing Here?”

ที่มาของชื่อโลโบ

เพลง Me and You And A Dog Named Boo โด่งดังอย่างมาก โปรดิวเซอร์ฟิล เจร์นฮาร์ด เกรงว่าเพลงนี้จะทำให้ฝูงชนทราบเรื่องของเคนท์จนเกินไป และเคนท์จะเกิดปัญหาในการใช้ชีวิต จึงตั้งนามแฝงให้ใช้ในการแสดงว่า โลโบ (เป็นภาษาสเปน แปลว่า หมาป่า) ซึ่งเคนท์อธิบายว่าหมายถึงหมาป่า ซึ่งสื่อความหมายถึงหมาป่าที่โดดเดี่ยว
ความสำเร็จของBoo ทำให้อัลบั้มเดี่ยวของเคนท์ในชื่อ “โลโบ” ถือกำเนิดขึ้นโดยอัลบั้มแรกก็คือ Introducing Lobo ในปี พ.ศ. 2515 จากนั้น อัลบั้มที่สอง A Simple man ก็ตามมา และตามด้วยเพลงที่เขาได้รับรางวัลแผ่นเสียงทองคำคือ I’d Love You To Want Me
ในปี พ.ศ. 2516 อัลบั้ม Calumet ได้ออกสู่ท้องตลาด และเพลงHow Can I Tell Her ก็กลายเป็นเพลงดังติดอันดับสองในปีพ.ศ. 2516 และยังเป็นอันดับที่ 30 ในปี พ.ศ. 2517
ปัจจุบัน โลโบอาศัยอยู่กับภรรยาชื่อซูซี่ ที่ฟลอริดา และมีการออกทัวร์คอนเสิร์ต
โดนต์ครายฟอร์มีอาร์เจนตินา

โดนต์ครายฟอร์มีอาร์เจนตินา เป็นเพลงที่ประพันธ์ทำนองโดยแอนดรูว์ ลอยด์ เวบเบอร์ และคำร้องโดยทิม ไรซ์ มีชื่อเสียงจากละครเวทีเรื่อง เอวิตา (Evita) ละครเพลงเวสต์เอนด์ในปี ค.ศ. 1978 ขับร้องโดยอีเลน เพจ  ซึ่งได้ไปแสดงที่บรอดเวย์ในปีถัดมา ขับร้องโดยแพตตี ลูโพน  และเมื่อแอลัน พาร์กเกอร์ นำมาสร้างเป็นภาพยนตร์ในชื่อเดียวกัน ในปี ค.ศ. 1996 ก็ขับร้องโดยมาดอนนา
เพลงนี้ปรากฏครั้งแรกอยู่ในผลงานอัลบั้ม `Evita ในแนวร็อกโอเปรา วางจำหน่ายในปี ค.ศ. 1976 ขับร้องโดยจูลี โคฟวิงตัน ซิงเกิลเพลงนี้ขึ้นถึงอันดับหนึ่งในประเทศอังกฤษเมื่อเดือนกุมภาพันธ์ ค.ศ. 1977 และขายได้มากกว่าหนึ่งล้านแผ่นในสหราชอาณาจักร 
ต่อมาเมื่อผลงานเพลงประสบความสำเร็จ จึงได้มีการดัดแปลงมาเป็นละครเพลง แต่จูลี โคฟวิงตัน ปฏิเสธที่จะแสดงละครเพลง ผู้จัดจึงให้อีเลน เพจ ผู้รับบทตัวละครอีวา เปรอง ภริยาคนที่สองของฮวน เปรอง อดีตประธานาธิบดีอาร์เจนตินา เป็นผู้ขับร้องแทน โดยปรากฏในองก์ที่สองของเรื่อง เป็นฉากที่เอวิตา ยืนอยู่ที่ระเบียงชั้นบนของทำเนียบประธานาธิบดี ต่อหน้าฝูงชนผู้ให้การสนับสนุน
พระจันทร์ฉาย พี.เค.แสนชัยมวยไทยยิม

ประวัติ

วันที่ 27 มิถุนายน พ.ศ. 2554 พระจันทร์ฉายเข้าแข่งขันรายการศึกวันทรงชัย ซึ่งจัดขึ้น ณ เวทีมวยราชดำเนิน โดยเขาได้พบกับคู่ชกอย่างดัง ส.เพลินจิต ในพิกัด 108 ปอนด์ ที่ซึ่งทั้งคู่ไม่เคยพบกันมาก่อน
วันที่ 19 เมษายน พ.ศ. 2555 พระจันทร์ฉายเข้าแข่งขันรายการศึกวันทรงชัย ซึ่งจัดขึ้น ณ เวทีมวยราชดำเนิน โดยได้พบกับคู่ชกอย่างเมธี เกียรติประทุม วันที่ 26 มิถุนายนของปีเดียวกันนี้ พระจันทร์ฉายเข้าแข่งขันคู่รองของรายการศึกวันทรงชัย ซึ่งจัดขึ้น ณ เวทีมวยลุมพินี โดยได้พบกับคู่ชกอย่างป้อมปืน เกียรติช่องเขา และวันที่ 11 ตุลาคม พระจันทร์ฉายเข้าแข่งขันรายการศึกวันทรงชัย ที่เวทีมวยราชดำเนิน ซึ่งเขาได้พบกับคู่ชกอย่างเด่นสยาม เอกบางไทร จากการแข่งขันในครั้งนี้ พระจันทร์ฉายเป็นฝ่ายต่อน้ำหนักให้ครึ่งปอนด์ จากนั้น ในวันที่ 9 พฤศจิกายน พระจันทร์ฉายเข้าแข่งขันคู่เอกของรายการศึกเพชรสุภาพรรณ ที่เวทีมวยลุมพินี ซึ่งเป็นการชิงแชมป์ 112 ปอนด์ของเวทีมวยราชดำเนิน โดยได้พบกับคู่ชกอย่างแสงมณี ส.เทียนโพธิ์ จากการแข่งขันครั้งดังกล่าว พระจันทร์ฉายเป็นฝ่ายแพ้คะแนน และในวันที่ 24 ธันวาคม พระจันทร์ฉายเข้าแข่งขันรายการศึกวันสถาปนา 67 ปี เวทีราชดำเนินในรุ่น 115 ปอนด์ ซึ่งเขาได้พบกับคู่ชกอย่างลำน้ำพอง หนุ่มยีนส์ตะวันนา ในการแข่งขันมวยไทยคู่เปิดของรายการ ที่ซึ่งพระจันทร์ฉายเป็นฝ่ายชนะคะแนน
พูดมาเลย

การตอบรับ

เพลง พูดมาเลย ได้อันดับสูงสุด 49 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 5 ธันวาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อำเภอค้อวัง

ประวัติ

เดิมพื้นที่ตั้งของตัวอำเภอค้อวัง คือ "บ้านโนนค้อ" อยู่ในเขตตำบลฟ้าห่วน อำเภอมหาชนะชัย ต่อมามีพระภิกษุรูปหนึ่งชื่อ "วัง" เดินทางมาจากอำเภอกันทรารมย์ จังหวัดศรีสะเกษ ได้มาบำเพ็ญพรตอยู่ที่บ้านโนนค้อ พระภิกษุรูปนี้เป็นที่เลื่อมใสศรัทธาของประชาชนในหมู่บ้านและหมู่บ้านใกล้เคียงเป็นอย่างยิ่ง ราษฏรจึงอพยพมาตั้งบ้านเรือนอยู่ที่บ้านโนนค้อ เป็นกลุ่มเป็นก้อนและใช้ชื่อหมู่บ้านใหม่ว่า "บ้านค้อวัง" จนกระทั่งปัจจุบัน
ต่อมาท้องที่อำเภอมหาชนะชัย จังหวัดยโสธร มีอาณาเขตกว้างขวาง แบ่งการปกครองออกเป็น ๑๑ ตำบล ๑๐๘ หมู่บ้าน การปกครองไม่ทั่วถึง โดยเฉพาะท้องที่ตำบลฟ้าห่วน ตำบลกุดน้ำใส และตำบลน้ำอ้อม  อีกทั้ง ๓ ตำบลนี้ระยะทางห่างไกลจากที่ตั้งอำเภอ การคมนาคมติดต่อกับอำเภอไม่สะดวกและลำบาก มีโจรผู้ร้ายชุกชุม เพื่อแบ่งภาระการปกครองและเป็นการพัฒนาบ้านเมืองให้เจริญยิ่งขึ้น เพื่อคุ้มครองสวัสดิภาพและอำนวยความสะดวกแก่ประชาชน จึงได้ขอแยกจากอำเภอมหาชนะชัยตั้งเป็นกิ่งอำเภอค้อวัง เมื่อพุทธศักราช ๒๕๑๘ แบ่งการปกครองออกเป็น ๓ ตำบล คือ ตำบลฟ้าห่วน ตำบลกุดน้ำใส ตำบลน้ำอ้อม รวมทั้งสิ้น ๓๐ หมู่บ้าน ต่อมาได้ยกฐานะเป็นอำเภอเมื่อวันที่ ๒๖ มีนาคม พุทธศักราช ๒๕๒๒ และได้แบ่งเขตการปกครองในขณะนั้นออกเป็น ๔ ตำบล คือ ตำบลฟ้าห่วน ตำบลกุดน้ำใส ตำบลน้ำอ้อม และตำบลค้อวัง
การเข้ารหัสฮัฟฟ์แมน

รหัสไร้ส่วนนำ

โดยปกติแล้ว การเข้ารหัสนั้นจะเป็นการแปลงสัญลักษณ์ที่ใช้ในการสร้างข้อมูลจากแหล่งกำเนิดให้เป็นสายของสัญลักษณ์ที่ใช้ในการสร้างรหัส ตัวอย่างเช่น ถ้าแหล่งกำเนิดข้อมูลเป็นข้อความหนังสือ สัญลักษณ์ที่ใช้ในแหล่งกำเนิดก็จะเป็นตัวอักษรต่าง ๆ เช่น ก, ข, A, B, C สระ และอื่น ๆ ที่ใช้ประกอบกันเป็นตัวแทนข้อมูล ในกรณีของคอมพิวเตอร์ โดยทั่วไปแล้วสัญลักษณ์ ที่ใช้ในการเข้ารหัสก็จะเป็นบิต คือ 0 และ 1
แต่ละสัญลักษณ์นี้จะแทนด้วยสายบิตที่แตกต่างกัน สามารถถอดรหัสกลับได้โดยไม่สับสนแล้ว ยังจะต้องมีคุณสมบัติเป็นรหัสไร้ส่วนนำ (prefix code, prefix-free code หรือ comma-free code)
ลองพิจารณตัวอย่าง ถ้าเราเข้ารหัสอักษร A, B และ C โดย "10" เป็นรหัสแทน A, "01" เป็นรหัสแทน B, และ "0" เป็นรหัสแทน C จะเห็นว่ารหัสของ A, B, C นั้นแตกต่างกัน แต่หากเราต้องการเข้ารหัสข้อความ "ABC" ด้วยรหัสข้างต้นจะได้ "10010" ในลักษณะเดียวกันถ้ารหัสของข้อความ "ACA" จะเป็น "10010" ซึ่งรหัสทั้งสองนั้นเหมือนกันทำให้การถอดรหัสนั้นสับสน
การแก้ปัญหาข้างตันนี้อาจทำได้โดยการใช้สัญลักษณ์เฉพาะในการแยกรหัสของสัญลักษณ์ออกจากกัน หรือทำได้โดยการใช้รหัสไร้ส่วนนำ (prefix-free code) หรือเรียกในอีกชื่อว่า instantaneous code ซึ่งหมายถึงสามารถถอดรหัสได้ทันทีโดยไม่ต้องรอดูรหัสที่จะตามมา รหัสไร้ส่วนนำนี้คือรหัสที่ไม่มีรหัสใดเป็นส่วนนำของรหัสอื่น ในตัวอย่างข้างต้นรหัสของ C ("0") เป็นส่วนนำของรหัส B ("01")

การออกแบบ

การออกแบบแผนภูมิต้นไม้นี้เพื่อให้ได้รหัสที่มีความยาวโดยเฉลี่ยสั้นที่สุด หมายถึง ค่าความยาวคาดหมายของรหัสต่อหนึ่งสัญลักษณ์ (expected length) มีค่าน้อยที่สุด และเข้าใกล้ค่าเอนโทรปี
ถ้าเราพิจารณาข้อมูลจากแหล่งกำเนิด อยู่ในรูปของการเอาสัญลักษณ์มาเรียงต่อกันในรูปแบบต่าง ๆ ทีไม่แน่นอน และจากสถิติสัญลักษณ์ต่าง ๆ นั้นถูกใช้ด้วยความถี่ต่าง ๆ กันไป ด้วยหลักเหตุผลง่าย ๆ เราจะเห็นว่าถ้าเราใช้รหัสที่สั้นกับสัญลักษณ์ที่ใช้บ่อย โดยเฉลี่ยเราก็จะได้รหัสของข้อความที่สั้น
วิธีการเข้ารหัสฮัฟแมนและการเข้ารหัสแชนนอน-ฟาโนเป็นขั้นตอนวิธีที่ใช้สร้างแผนภูมิต้นไม้รหัสที่ดีที่สุด หรือใกล้เคียง
อำเภอท่าช้าง

ประวัติ

อำเภอท่าช้าง เดิมเป็นส่วนหนึ่งของอำเภอพรหมบุรี จังหวัดสิงห์บุรี ปรากฎชื่อในสมัยกรุงศรีอยุธยาว่า บ้านขุนโลก  ซึ่งเป็นสนามรบในวีรกรรมชาวบ้านบางระจัน ครั้งที่ 7 ต่อมาได้มีการแยกตำบลในอำเภอพรหมบุรี ซึ่งอยู่ห่างไกลจำนวน 3 ตำบล ได้แก่ ตำบลถอนสมอ ตำบลวิหารขาว และตำบลโพประจักษ์ มารวมเข้าด้วยกัน สาเหตุที่แยกออกมาเป็นอำเภอ เพราะประชาชนในพื้นที่ 3 ตำบลดังกล่าว ไม่ได้รับความสะดวกในการติดต่อกับราชการ จะติดต่อได้โดยทางน้ำซึ่งต้องผ่านประตูของกรมชลประทาน ทั้ง 2 แห่ง ได้แก่ ประตูน้ำพระงามและประตูน้ำยางมณี ทางบกไม่มีเส้นทางติดต่อ ทำให้เสียเวลาและค่าใช้จ่ายในการเดินทางมาก ประกอบกับเคยมีการตั้งอำนวยการเฉพาะกิจเพื่อปราบปรามโจรผู้ร้ายจับคนเรียกค่าไถ่ ณ ที่ตลาดท่าช้างในปัจจุบัน ใน พ.ศ. 2503 ได้รับการจัดตั้งเป็น กิ่งอำเภอท่าช้าง ขึ้นกับอำเภอพรหมบุรี และใน พ.ศ. 2506 ได้รับการยกฐานะเป็น อำเภอท่าช้าง

สถานที่สำคัญ

สถานที่สำคัญ ๆ ในอำเภอได้แก่
วัฏจักรของหิน

วัฏจักรของหิน เป็นความรู้พื้นฐานในธรณีวิทยาที่อธิบายถึงการเปลี่ยนแปลงของหินหลัก 3 ชนิด คือ หินอัคนี, หินตะกอน และหินแปร หินทั้งสามชนิดนี้มีการเปลี่ยนแปลงไปตามเวลาทางธรณีกาล อาจมีการเปลี่ยนจากหินชนิดหนึ่งไปเป็นหินอีกชนิดหนึ่ง หรืออาจเปลี่ยนกลับไปเป็นหินชนิดเดิมก็ได้ ขึ้นกับอุณหภูมิและความดันที่เป็นปัจจัยทำให้หินเกิดการผุพัง การกัดกร่อนและการแปรสภาพกลายเป็นหินชนิดใหม่ขึ้นมา
ต้นกำเนิดของหิน
ต้นกำเนิดของหินแนวคิดวัฏจักรหินเกิดขึ้นในศตวรรษที่ 18 โดย เจสส์ ฮัตตัน บิดาแห่งธรณีวิทยา วัฎจักรน้ำนี้เป็นส่วนหนึ่งของแนวคิดหลักแห่งความเป็นเอกภาพ (Uniformitarianism) และจากความคิดของเขาที่ว่า “no vestige of a beginning, and no prospect of an end” ที่นำมาประยุกต์ใช้ในวัฏจักรหินร่วมกับกระบวนการทางธรณีวิทยา เมื่อมีทฤษฎีธรณีแปรสัณฐาน ในช่วงทศวรรษที่ 1960 จึงมีการพัฒนาเป็น Wilson cycle โดย J. Tuzo Wilson ที่นำเอาทฤษฎีแปรสัณฐานมาใช้ร่วมด้วย

วัฎจักรของหิน

เมื่อหินได้จมตัวลงสู่ใต้ผิวโลกจะเกิดการหลอมละลายกลายเป็นหินหนืด เมื่อปัจจัยสภาพแวดล้อมเปลี่ยนไปเกิดการเย็นตัวของระบบ หินหนืดจะเกิดการเย็นตัวอย่างช้า ๆ กลายเป็นหินอัคนีบาดาล ได้เนื้อหินเป็นผลึกหยาบ หรือถ้าหากหินหนืดมีการแทรกดันออกมานอกผิวโลก (หินหนืดที่ปะทุออกมานอกผิวโลกว่า ลาวา) จะเกิดการเย็นตัวอย่างรวดเร็วเกิดเป็นหินอัคนีพุ เนื้อหินที่ได้จะมีผลึกที่ละเอียด หรือในบางครั้งหากมีการเย็นตัวอย่างรวดเร็วมากจะได้เนื้อหินเป็นเนื้อแก้ว เช่น หินออบซิเดียน หินทุกชนิดทั้งหินอัคนี หินตะกอน และหินแปรสามารถหลอมละลายกลายเป็นหินหนืดและกลายเป็นหินอัคนีได้ทั้งสิ้น ประโยชน์ของหินคือเป็นแหล่งศึกษาให้เยาวชนรุ่นหลัง.

การเปลี่ยนแปลงเป็นหินตะกอน

เนื่องจากหินที่มีการโผล่ขึ้นมาบนผิวโลกจะมีความเสถียรลดลง จึงเกิดการผุพังและกัดกร่อนของหินได้ง่ายด้วยกระบวนการจากลมฟ้าอากาศ สารละลาย การกระทำของต้นไม้ รวมไปถึงแบคทีเรีย กระบวนการผุพังและกัดกร่อนจะทำให้หินดั้งเดิมแตกหักจนกลายเป็นตะกอนและสามารถพัดพาไปยังที่ต่าง ๆ โดยลม น้ำ หรือธารน้ำแข็ง เมื่อเกิดการสะสมเป็นจำนวนมากในบริเวณหนึ่ง ๆ และเกิดการทับถมกลายเป็นหินตะกอนเนื้อเม็ด แต่ถ้าเกิดจากการระเหยของแร่จะเรียกว่าหินตะกอนเคมี เช่น หินปูน หินเชิร์ต ถ้าตะกอนเหล่านั้นเกิดจากการทับถมของสิ่งมีชีวิตจะเรียกว่าหินตะกอนอินทรีย์
ธอร์ (มาร์เวลคอมิกส์)

ประวัติ

เดิมทีธอร์คือบุตรแห่งโอดิน เทพเจ้าสายฟ้าผู้ปกครองแอสการ์ด ธอร์ได้ทำผิดโทษฐานเข้าไปโจมตียักษ์น้ำแข็ง โอดินจึงลงโทษธอร์ให้ตกลงไปอาศัยอยู่ในโลกในนามของหมอพิการโดนัลด์ เบลค เพื่อสั่งสอนให้ธอร์มีความเมตตา เมื่อธอร์เกิดความเมตตาที่ต้องรักษาผู้เจ็บป่วย เมื่อโอดินเห็นจึงเนรมิตไม้เท้าไว้ที่ภูเขาแห่งหนึ่ง ดร.เบลคได้ไปเจอไม้เท้าอันหนึ่งเมื่อเค้าเคาะเค้าก็กลายร่างเป็นธอร์ เทพเจ้าสายฟ้าและความทรงจำทั้งหมดก็ได้กลับมา เขาจึงได้เดินทางไปมาระหว่างโลกและแอสการ์ด
ครอง จันดาวงศ์

ครอง จันดาวงศ์ (28 มกราคม พ.ศ. 2451 - 31 พฤษภาคม พ.ศ. 2504) (อายุ 54 ปี) นักโทษการเมือง ตามมาตรา 17 ของรัฐบาลจอมพลสฤษดิ์ ธนะรัชต์ เจ้าของวลี "เผด็จการจงพินาศ ประชาธิปไตยจงเจริญ"
ครอง จันดาวงศ์ มีภูมิลำเนาที่คุ้มวัดศรีสะเกษ ตำบลธาตุเชิงชุม อำเภอธาตุเชิงชุม จังหวัดสกลนคร บิดาชื่อนายกี จันดาวงษ์ (ต่อมาได้บรรดาศักดิ์เป็นหมื่นศรีภักดี) มารดาชื่อแม่เชียงวัน มีเชื้อสายไทยย้อ เป็นบุตรคนสุดท้องจากพี่น้องจำนวน 9 คน เริ่มอาชีพรับราชการครูแห่งแรกที่บ้านตาลโกน อำเภอสว่างแดนดิน  เป็นผู้ร่วมก่อตั้ง โรงเรียนมัธยมศิริขันธ์ 1 และ โรงเรียนมัธยมศิริขันธ์ 2 โรงเรียนราษฎรเพื่อส่งเสริมการศึกษาของเยาวชนในจังหวัด ร่วมกับนายเตียง ศิริขันธ์ และได้รับเลือกจากประชาชนให้เป็นสมาชิกสภาผู้แทนราษฎรไทย ชุดที่ 9 ในการเลือกตั้งเดือนธันวาคม พ.ศ. 2500
นายครอง จันดาวงศ์ เป็นนักโทษทางการเมืองซึ่งถูกจับกุมในข้อหากบฏต่อความมั่นคงและมีการกระทำอันเป็นคอมมิวนิสต์ พร้อมกับผู้ถูกจับกุมคนอื่นๆ รวม 108 คน และถูกตัดสินให้ต้องโทษประหารชีวิตโดยไม่ผ่านกระบวนการยุติธรรม  การสอบสวนมีเพียงการสอบสวนที่กรุงเทพมหานคร ประมาณ 20 วัน และถูกนำตัวไปประหารชีวิตที่ อำเภอสว่างแดนดิน เมื่อวันที่ 31 พฤษภาคม พ.ศ. 2504 พร้อมด้วยนายทองพันธ์ สุทธิมาศ โดย ก่อนหน้านี้ได้มีการประหาร นาย ศุภชัย ศรีสติ ในวันที่ 5 กรกฎาคม พ.ศ. 2502 และ ภายหลังจากนั้น มีการประหาร นาย รวม วงษ์ พันธ์ ในวันที่ 24 เมษายน พ.ศ. 2505 โดยอาศัยอำนาจตามาตรา 17 เช่นเดียวกัน
ทั้งนี้ เจ้าหน้าที่ได้อ่านบทลงโทษอาศัยอำนาจคำตัดสินตามมาตรา 17 ของ จอมพลสฤษดิ์ ธนะรัชต์ ก่อนการประหารและนายครองได้เปล่งคำขวัญ เผด็จการจงพินาศ ประชาธิปไตยจงเจริญ เป็นประโยคสุดท้ายของชีวิต